ཤེས་རབ་ཀྱི་ཕ་རོལ་ཏུ་ཕྱིན་པ་ནི། མྱིག་གི་འདུས་ཏེ་རེག་པ་ལས་བྱུང་བའི་ཚོར་བ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །རྣ་བའི་འདུས་ཏེ་རེག་པ་ལས་བྱུང་བའི་ཚོར་བ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །སྣའི་འདུས་ཏེ་རེག་པ་ལས་བྱུང་བའི་ཚོར་བ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ལྕེའི་འདུས་ཏེ་རེག་པ་ལས་བྱུང་བའི་ཚོར་བ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ལུས་ཀྱི་འདུས་ཏེ་རེག་པ་ལས་བྱུང་བའི་ཚོར་བ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཡིད་ཀྱི་འདུས་ཏེ་རེག་པ་ལས་བྱུང་བའི་ཚོར་བ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཤེས་རབ་ཀྱི་ཕ་རོལ་ཏུ་ཕྱིན་པ་ནི། སའི་ཁམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཆུའི་ཁམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །མྱེའི་ཁམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །རླུང་གི་ཁམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ནམ་མཁའི་ཁམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །རྣམ་པར་ཤེས་པའི་ཁམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཤེས་རབ་ཀྱི་ཕ་རོལ་ཏུ་ཕྱིན་པ་ནི། མ་རིག་པ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །འདུ་བྱེད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །རྣམ་པར་ཤེས་པ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །མྱིང་དང་གཟུགས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །སྐྱེ་མཆེད་དྲུག་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །རེག་པ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཚོར་བ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །སྲེད་པ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ལེན་པ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །སྲིད་པ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །སྐྱེ་བ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །རྒ་ཤི་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཤེས་རབ་ཀྱི་ཕ་རོལ་ཏུ་ཕྱིན་པ་ནི། སྦྱིན་པའི་ཕ་རོལ་ཏུ་ཕྱིན་པ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །བཟོད་པའི་ཕ་རོལ་ཏུ་ཕྱིན་པ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། བརྩོན་འགྲུས་ཀྱི་ཕ་རོལ་ཏུ་ཕྱིན་པ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །བསམ་གཏན་གྱི་ཕ་རོལ་ཏུ་ཕྱིན་པ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཤེས་རབ་ཀྱི་ཕ་རོལ་ཏུ་ཕྱིན་པ་ནི། ནང་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཕྱི་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཕྱི་ནང་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །སྟོང་པ་ཉིད་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཆེན་པོ་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །དོན་དམ་པ་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །འདུས་བྱས་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །འདུས་མ་བྱས་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །མཐའ་ལས་འདས་པ་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཐོག་མ་དང་ཐ་མ་མྱེད་པ་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །དོར་བ་མྱེད་པ་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །རང་བཞིན་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཆོས་ཐམས་ཅད་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །རང་གི་མཚན་ཉིད་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །མྱི་དམྱིགས་པ་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །དངོས་པོ་མྱེད་པ་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ངོ་བོ་ཉིད་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །དངོས་པོ་མྱེད་པའི་ངོ་བོ་ཉིད་སྟོང་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཤེས་རབ་ཀྱི་ཕ་རོལ་ཏུ་ཕྱིན་པ་ནི། དྲན་པ་ཉེ་བར་གཞག་པ་རྣམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཡང་དག་པར་སྤོང་བ་རྣམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །རྫུ་འཕྲུལ་གྱི་རྐང་པ་རྣམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །དབང་པོ་རྣམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །སྟོབས་རྣམས་ཚད་ཡོད་པར་མྱི་བྱེད་ཚད་མྱེད་པར་མི་བྱེད་དོ། །བྱང་ཆུབ་ཀྱི་ཡན་ལག་རྣམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །འཕགས་པའི་ལམ་ཡན་ལག་བརྒྱད་པ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཤེས་རབ་ཀྱི་ཕ་རོལ་ཏུ་ཕྱིན་པ་ནི། འཕགས་པའི་བདེན་པ་རྣམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །བསམ་གཏན་རྣམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཚད་མྱེད་པ་རྣམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །གཟུགས་མྱེད་པའི་སྙོམས་པར་འཇུག་པ་རྣམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཤེས་རབ་ཀྱི་ཕ་རོལ་ཏུ་ཕྱིན་པ་ནི། རྣམ་པར་ཐར་པ་བརྒྱད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །མཐར་ཀྱིས་གནས་པའི་སྙོམས་པར་འཇུག་པ་དགུ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །རྣམ་པར་ཐར་པའི་སྒོ་སྟོང་པ་ཉིད་དང་མཚན་མ་མྱེད་པ་དང་སྨོན་པ་མྱེད་པ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཤེས་རབ་ཀྱི་ཕ་རོལ་ཏུ་ཕྱིན་པ་ནི། མངོན་པར་ཤེས་པ་རྣམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཏིང་ངེ་འཛིན་རྣམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །གཟུངས་ཀྱི་སྒོ་རྣམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཤེས་རབ་ཀྱི་ཕ་རོལ་ཏུ་ཕྱིན་པ་ནི། དེ་བཞིན་གཤེགས་པའི་སྟོབས་བཅུ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །མྱི་འཇིགས་པ་བཞི་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །སོ་སོ་ཡང་དག་པར་རིག་པ་བཞི་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །སྙིང་རྗེ་ཆེན་པོ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཤེས་རབ་ཀྱི་ཕ་རོལ་ཏུ་ཕྱིན་པ་ནི། སངས་རྒྱས་ཀྱི་ཆོས་མ་འདྲེས་པ་བཅྭོ་བརྒྱད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །རྒྱུན་ཏུ་ཞུགས་པའི་འབྲས་བུ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ལན་ཅིག་ཕྱིར་འོང་བའི་འབྲས་བུ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཕྱིར་མྱི་འོང་བའི་འབྲས་བུ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །དགྲ་བཅོམ་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །རང་བྱང་ཆུབ་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ལམ་གྱི་རྣམ་པ་ཤེས་པ་ཉིད་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །བྱང་ཆུབ་དང་སངས་རྒྱས་དང་སངས་རྒྱས་ཀྱི་ཆོས་རྣམས་ཚད་ཡོད་པར་མྱི་བྱེད་ཚད་མྱེད་པར་མྱི་བྱེད་དོ། །ཞེས་བགྱི་བར་འདུ་ཤེས་སུ་གྱུར་ན། བཅོམ་ལྡན་འདས་དེ་ལྟར་འདུ་ཤེས་སུ་གྱུར་པའི། བྱང་ཆུབ་སེམས་དཔའ་སེམས་དཔའ་ཆེན་པོ་ནི། ཤེས་རབ་ཀྱི་ཕ་རོལད་ཏུ་ཕྱིནད་པ་ལ་སྤྱོད་པ་མ་ལགས་སོ།། །།ཤེས་རབ་ཀྱི་ཕ་རོལ་ཏུ་ཕྱིན་པ་སྟོང་ཕྲག་བརྒྱ་པ། བམ་པོ་བཅྭོ་བརྒྱད་པ། །བཅོམ་ལྡན་འདས་གལ་ཏེ་ཡང་བྱང་ཆུབ་སེམས་དཔའ་སེམས་དཔའ་ཆེན་པོ་ཐེག་པ་ལ་གསར་དུ་ཞུགས་པས། ཤེས་རབ་ཀྱི་ཕ་རོལ་ཏུ་ཕྱིན་པ་ལ་བརྟེན། བསམ་གཏན་གྱི་ཕ་རོལ་ཏུ་ཕྱིན་པ་ལ་བརྟེན། བརྩོན་འགྲུས་ཀྱི་ཕ་རོལ་ཏུ་ཕྱིན་པ་ལ་བརྟེན། བཟོད་པའི་ཕ་རོལ་ཏུ་ཕྱིན་པ་ལ་བརྟེན། ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་ལ་བརྟེན། སྦྱིན་པའི་ཕ་རོལ་ཏུ་ཕྱིན་པ་ལ་བརྟེན་ནས།
“Blessed Lord, when they practice the perfection of wisdom in that manner, physical forms it enhances or diminishes, or feelings it enhances or diminishes, or perceptions it enhances or diminishes, or formative predispositions it enhances or diminishes, or consciousness it enhances or diminishes are their great apprehending.
Buddhism, Enlightenment, Ānanda